Можна сказаць, што сёньня ў пэўных колах фолк-музыка становіцца нават папулярнай: таленавітыя, выбітныя гурты, як ні дзіўна, могуць нават зарабляць на жыцьцё такой музыкай, бо на яе ёсьць попыт. На канцэртах і фестывалях пастаянна праходзяць выступы гуртоў і выканаўцаў, якія граюць у розных кірунках з элементамі фолку – і слухачы цёпла сустракаюць іх, захапляючыся талентам і самаахвярнасьцю, якія дазволілі захаваць элементы народнай музыкі і ў нашыя прагрэсіўныя часы прадставіць іх на сцэне шырокай публіцы.